《送徐止秀才归小叶》
宋代·吕本中

后生少规模，子学有根源。纷然众室中，独识孔氏尊。

古人虽不作，此理固常存。沧海无津涯，宁有众水分。

鉴明不受垢，垢尽亦无痕。子还访师友，当自得其门。

躬行见日用，馀事不论文。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。